**ΕΝΩΣΗ  ΥΠΑΛΛΗΛΩΝ  ΠΥΡΟΣΒΕΣΤΙΚΟΥ**

**ΣΩΜΑΤΟΣ ΠΕΡΙΦΕΡΕΙΑΣ  ΣΤΕΡΕΑΣ  ΕΛΛΑΔΑΣ**

**Ε.Υ.Π.Σ. Περιφέρειας Στερεάς Ελλάδας – Μέλος της Π.Ο.Ε.Υ.Π.Σ.**

**Αναγνωρισμένη με την υπ’αριθμ. 76/1998 Απόφαση Πρωτοδικείου Λαμίας**

**ΕΔΡΑ: Λαμία – Κων/νου Καραμανλή 3 - Π.Υ. Λαμίας**

**Τ.Κ.: 35100 - ΤΗΛ.& FAX.: 2231033636**

**eypsste.gr/e-mail:** **eypsster@yahoo.gr**

**Τηλ. Προέδρου**: 6981890371 **- Τηλ. Γενικού Γραμματέα**: 6973771290

**Αρ.πρωτ: 146 Λαμία 1.11.2018**

 **ΠΡΟΣ: Διοικητή ΠΕΠΥΔ Περ. Στερεάς**

 **Ελλάδας Αρχιπύραρχο κ. Σπαή Νικόλαο**

 **ΚΟΙΝ: ΠΟΕΥΠΣ**

 **Μέλη της ΕΥΠΣ Περ. Στερεάς Ελλάδας**

 **ΘΕΜΑ: «Εφαρμογή πειθαρχικού δικαίου – Διενέργεια Ε.Δ.Ε.»**

 **Κύριε Διοικητή, την χρονική αυτή περίοδο βρίσκονται σε εξέλιξη τρείς (3) Ένορκες Διοικητικές Εξετάσεις για πειθαρχικά παραπτώματα συναδέλφων, οι οποίες διατάχθηκαν από τις Διοικήσεις των Υπηρεσιών για την διερεύνηση και εξακρίβωση των συνθηκών και των αιτιών πρόκλησης υλικών ζημιών και φθορών σε οχήματα και μηχανήματα κατά την ώρα εκτέλεσης των καθηκόντων τους (εμπλοκή σε δασικά συμβάντα και πρόσφατες πλημμύρες της Περιφέρειας).**

 **Συνηθίζεται, τα τελευταία χρόνια, οι Διοικήσεις πολλών Υπηρεσιών μετά από περιστατικά φθορών ή ακόμα και μικρών εκδορών σε υπηρεσιακά οχήματα, να σπεύδουν να καταλογίσουν ευθύνες στους οδηγούς των οχημάτων, διενεργώντας Ε.Δ.Ε. οι οποίες καταλήγουν στην επιβολή προστίμων, όταν αυτοί αρνούνται να πληρώσουν τις όποιες υλικές ζημιές προκύψουν.**

 **Η φράση «δεν έδειξε την δέουσα προσοχή και επιμέλεια ώς όφειλε και προκάλεσε φθορά …», χρησιμοποιείται κατά κόρον και με τρόπο καταχρηστικό, παραβλέποντας τις συνθήκες, την πίεση και εν τέλει την διατεταγμένη υπηρεσία και εντολή, που δέχεται ο κάθε οδηγός την ώρα εξέλιξης του κάθε συμβάντος, κατά το οποίο δικαιολογούνται και οι ενδεχόμενες ζημιές που μπορεί να προκύψουν.**

 **Υπενθυμίζουμε ότι σε τρείς (3) περιπτώσεις συναδέλφων σε άλλες Υπηρεσίες της χώρας, μετά την επιβολή προστίμων για παρόμοιες διαδικασίες, οι συνάδελφοι προσέφυγαν σε Διοικητικά Εφετεία της χώρας και δικαιώθηκαν ακυρώνοντας τις επιβληθείσες ποινές, αφού αυτές κρίθηκαν αντίθετες με την αρχή της αναλογικότητας, αρχή που προστατεύει τον κάθε υπάλληλο από τις αυθαιρεσίες της όποιας Διοίκησης και ως εκ τούτου δεν συνιστούσαν πειθαρχικά παραπτώματα.**

 **Η Ένωσή μας, μέσω του Νομικού της Συμβούλου, θα σταθεί αρωγός σε κάθε συνάδελφο, στον οποίο θα επιβληθεί οποιαδήποτε ποινή, για αποδιδόμενο παράπτωμα σε συνθήκες κανονικής εκτέλεσης των υπηρεσιακών του καθηκόντων, ώστε να αποφεύγονται οι αυθαιρεσίες και οι καταχρηστικές συμπεριφορές, που τελικά λειτουργούν ως μέσο εκφοβισμού των υπαλλήλων.**

 **Αναμένουμε τα αποτελέσματα των Διοικητικών αυτών Εξετάσεων και ευελπιστούμε ότι θα τύχουν της νόμιμης και σωστής κρίσης της Περιφερειακής Διοίκησης Στερεάς Ελλάδας.**

**Για το Δ.Σ. της Ε.Υ.Π.Σ. Περιφέρειας Στερεάς Ελλάδας**

**Ο ΓΕΝΙΚΟΣ  ΓΡΑΜΜΑΤΕΑΣ                                             Ο ΠΡΟΕΔΡΟΣ**

**ΜΙΧΟΣ  ΙΩΑΝΝΗΣ                                              ΥΦΑΝΤΗΣ ΕΥΑΓΓΕΛΟΣ**

,